**СОЦИАЛНА МЕДИЦИНА**

**ЗА СПЕЦИАЛНОСТ „МЕДИЦИНА“ БЕО**

**ВТОРИ КУРС, 3-ТИ И 4-ТИ СЕМЕСТЪР**

**ТАБЛИЦИ**

**ЗА ПОПЪЛВАНЕ НА ИНФОРМАЦИОННО СЪДЪРЖАНИЕ В СДО**

***Табл. № 1. Информация за структурните единици на дисциплината.***

|  |
| --- |
| **1. Информация за учебната дисциплина** |
| Учебната дисциплина „Социална медицина" е задължителна по **НАРЕДБА за единните държавни изисквания за придобиване на висше образование по специалностите "Медицина" и "Дентална медицина" за образователно-квалификационна степен "магистър" (Загл. изм. - ДВ, бр. 95 от 2005 г., в сила от 1.01.2007 г..** Споредучебния план за обучение на студенти от МУ – Плевен, специалност "Медицина" тя е предвидена за изучаване във втори курс (3-ти и 4-ри семестър) с хорариум 90 ч., от които 30 ч. лекции и 60 ч. практически упражнения и семинари. Обучението по социална медицина има за целстудентите-медици да получат основни познания в областта на съвременната социална медицина и управлението на здравеопазването чрез задълбочено изучаване на същностната характеристика и съвременните тенденции на общественото здраве, развитието на здравните системи и дейността на отделните подсистеми на здравната служба. Учебната дисциплина е осигурена с подробни презентации за всяка отделна лекция и тезиси за практическите занятия, пълнотекстово издание на учебник по социална медицина в обем от 320 страници. Разработена е и тестова система за контрол на придобитите от обучаемите знания, в която са включени над 300 тестови въпроси с множествени отговори, които се предлагат на семестриалния изпит. |
| **2. Преподавателски екип** |
| 1. *Доц. д-р Гена Георгиева Грънчарова, д.м.* 2. *Проф. д-р Силвия Стоянова Александрова-Янкуловска, д.м.н.* 3. *Гл. ас. Д-р Дима Крумова Цанова, д.м.* |
| **3. Учебна програма** |
| Учебната програма е разработена в катедра „Обшественоздравни науки“ на Факултет „Обществено здраве“ от водещите хабилитирани преподаватели, на които е възложено преподаването по тази учебна дисциплина. Спазени са процедурите за този вид учебен документ, заложени в Системата за поддържане на качеството на обучение. Структурата на програмата е обсъдена и утвърдена на заседание на катедрения съвет на катедра „Общественоздравни науки“. В учебната програма са посочени тематичния план на лекциите и упражненията и тяхното подробно съдържание под формата на тезиси. Учебното съдържание на програмата е актуализирано за учебната 2019-2020 г. Програмата влиза в сила след утвърждаване от Декана на Факултет „Медицина“.  Съдържание на учебната програма... *(Файл УП-СМ-БЕО-2019-2020.docх)* |
| **4. Лекционен курс** |
| Лекционният курс е предназначен за студенти от МУ – Плевен в редовна форма на обучение по специалност „Медицина”. Курсът включва 14 двучасови и две едночасови лекции. За всяка една от тях се предлага подробна презентация и тезиси на практически упражнения, съответстващи на темата на лекцията. Лекционният курс може да се използва и от студентите в другите специалности на МУ-Плевен, в чиито програми е включено изучаване на дисциплината „Социална медициана“.  Към лекционния курс... |
| **5. Допълнителни материали и презентации** |
| За разширяване на познанията в съответствие с представената учебна програма по дисциплината студентите се насочват към допълнителни източници на български език (издания на Национален статистически институт, на Националния център по обществено здраве и анализи, Министерство на здравеопазването, Българския правен портал и др.), както и към сайтовете на Световната здравна организация, Фонда за населението на ООН и много други полезни информационни сайтове по проблемите на общественото здраве.  **Препоръчвана литература**  В тази секцията по-долу се представя литературата, необходима за подготовка по учебната дисциплина. За успешна подготовка за изпитните процедури е достатъчна основната литература, но за задълбочаване на познанията по учебния материал е нужно да се използват и допълнителни източници. Това са материали поместени в Интернет и литературата в направлението на разглежданата тематика. Препоръчаната основна и допълнителна литература са посочени във връзката по-долу.   * Основна и допълнителна литература... *(Файл literatura.docx)* * МЗ. НЦОЗА-Здравеопазване. 2019. Кратък статистически справочник * Закон за здравето * Закон за здравното осигуряване * Закон за лечебните заведения |
| **6. Практически упражнения** |
| За изпълнение целите на учебната програма, освен лекционния курс са предвидени практически упражнения, чрез които обучаемите получават практически умения за работа със социално-медицинска информация, с български и международни източници за анализ и оценка на тенденциите и проблемите на общественото здраве и функционирането на здравните системи. Практическите занятия се провеждат в учебни кабинети оборудвани с компютри с инсталирана съвременна операционна система. Във всяко практическо упражнение се задават общи и индивидуални задачи на обучаемите, създават се проблемни ситуации и се прави обсъждане за начина на тяхното преодоляване. След всеки раздел от учебната програма се извършва тестови контрол чрез писмено изпълнение на съответни тестове с множествено отговори или чрез компютърни тестове.  По някои теми от учебното съдържание е предвидено и писмено изпълнение на конкретни задачи – напр. разработване на въпросник за социологическо проучване чрез прилагане на анкетния метод, разработване на различни форми за здравно възпитание и др. |
| **7. Конспект за изпита** |
| За финализиране на подготовката по учебната дисциплина и полагането на семестриален изпит е разработен конспект. Целта на конспекта е да се систематизират получените познания, като се концентрира върху основни въпроси от преминатия лекционен курс и представеното към него учебно пособие. В конспекта са включени само въпроси, които задължително присъстват в презентациите към лекциите или в учебника по социална медицина. За някои от въпросите в конспекта информацията се съдържат само в печатните издания на учебника поради недостатъчно лекционно време.  Конспект за семестриален изпит... *(Файл konspekt.doc)* |
| **8. Тестове по учебната дисциплина** |
| Тестовете за контрол се използват широко в процеса на усвояване на учебния материал по социална медицина. Разработени са тестови варианти за проверка на усвояването на всеки основен раздел от програмата. В края на втория семестър от обучението се изчислява средната оценка от положените писмени колоквиуми, която участва във формирането на крайната оценка след полагане на семестриалния тест.  Примерни образци на тестове по отделните раздели са поместени към т.6 Практически упражнения.  Тест за краен семестриален изпит |
| **9. Общи бележки и препоръки** |
| Във връзката към тази секция се съдържат указания към студентите за начина на подготовка по учебната дисциплина. Желателно е всеки един от тях да прочете внимателно направените бележки и препоръки. Подробности, свързани с бележките и препоръките за подготовка са поместени във връзката по-долу:  Общи бележки и препоръки... *(Файл SM-belegki.docx)* |
| **10. Форум по дисциплината** |
| Форумът по дисциплината е мястото в Системата за дистанционно обучение, където може да се поместят мненията, въпросите и препоръките по начина на поднасяне на учебния материал, неговото съдържание и актуалност. Форумът е достъпен за всички обучаеми, които желаят да го използват. Информацията в него следва да бъде кратка и ясна при стриктно спазване изискванията на академичната етика и добрия тон. Преподавателите ще отчетат Вашите мнения и препоръки по учебната дисциплина. Благодарим Ви за разбирането. |
| **11. Консултации** |
| Консултациите по учебната дисциплина са присъствени и дистанционни.  **Присъствените консултации** са препоръчителни и се провеждат в обучаващата катедра на МУ – Плевен по график, обявен на информационното табло за дисциплината в катедра „Общественоздравни науки“. Сяка учебна седмица се заделят по 2 часа за консултации, достъпни за всички студенти. работа.  **Дистанционните консултации** се провеждат чрез форума по дисциплината и чрез индивидуални въпроси на студентите на електронните пощи на преподавателите. |

***Табл. 2. Информация за съдържанието на лекциите и учебните единици към нея.***

|  |
| --- |
| **ТРЕТИ СЕМЕСТЪР - ЗИМЕН** |
| **Лекция III-1: Социалната медицина като наука - предмет, задачи, съвременни тенденции, методи. Социални фактори на здравето и болестта (2 ч.).** |
| В първата лекция се представя възникването и развитие на социалната медицина като научна дисциплина. Определение, предмет, структура, функции и методи на социалната медицина. Развитие на концепциите за здравето, определения на здраве и болест, измерения на здравето. Социални фактори - класификация на ниво обществено и индивидуално здраве. Анализиран е социално-медицинският подход към здравето и болестта. В заключителната част е представена примерна структура на социална история на заболяването, която може да с използва от клиницистите за по-пълно идентифициране влиянието на социалните фактори на ниво на индивидуалното здраве.  Представената лекция е осигурена с презентация и подробни тезиси на 2 практически занятия, които са представени във връзките по-долу:  **Презентация към лекция № III-1...** (Файл .pptx)   * Тезиси на практическо занятие III-1 * Тезиси на практическо занятие III-2 |
| **Лекция III-2: Социология и медицина. Сравнителна характеристика на методите за набиране на индивидуална социологическа информация (2 ч.).** |
| В тази лекция се представя социалният контекст в медицината, социалните и поведенчески науки и мястото на социологията като наука. Медицинска социология - определение, обект, предмет, функции. В детайли се разглеждат същността, разновидностите, предимствата и недостатъците на основните социологични методи, прилагани в социалната медицина за изучаване на социалните аспекти на здравето и болестта: анкетен метод, социологическо интервю, социологическо наблюдение, документалния метод.  Представената лекция е осигурена с презентация, подробни тезиси на 3 практически занятия и тест за проверка на придобитите знания, които са представени във връзките по-долу:  **Презентация към лекция III-2 ...** (Файл .pptx)   * Тезиси на практическо занятие III-3 * Тезиси на практическо занятие III-4 * Тезиси на практическо занятие III-5 … * Примерен тест СОЦИОЛОГИЯ... |
| **Лекция III-3: Епидемиологични методи в социалната медицина. Определение и обхват на епидемиологията. Основни понятия в епидемиологията (2 ч.).** |
| В третата лекция се представя определението на епидемиологията като наука, цели, приложение на епидемиологичния подход в здравеопазването. Основни понятия в епидемиологията - популация в риск, риск, рискови фактори, експозиция, експонирани лица. Подходи заизмерване на честотата на заболяванията. Болестност, заболяемост, кумулативна заболяемост. Абсолютно и относително сравняване на честотата на заболяванията. Същност и информационна стойност на отделните измерители: рискова разлика, етиологична фракция на експонираните, популационен атрибутивен риск, относителен риск, odds ratio.  Лекцията е осигурена с презентация и тезиси на две практически занятия, представени във връзките по-долу:    **Презентация към лекция III-3 ...** (Файл .pptx)   * Тезиси на практическо занятие I-6 * Тезиси на практическо занятие I-7 |
| **Лекция III-4: Видове епидемиологични проучвания. Сравнителна характеристика, предимства и недостатъци, основни потенциални грешки при наблюдателните проучвания (2 ч.).** |
| В представената тук лекция се разглежда класификацията на епидемиологичните проучвания. Наблюдателни проучвания. Описателни проучвания. Екологични проучвания. Срезови проучвания - постановка, предимства и недостатъци. Аналитични проучвания. Кохортни проучвания – характеристика, дизайн на проспективните кохортни проучвания, потенциални грешки. Проучвание случай-контрола - характерни особености, възможни потенциални грешки. Сравнителна характеристика на кохортните проучвания и проучванията „случай-контрола.  Лекцията е осигурена с презентация, една глава от учебното пособие за нея, тест за проверка на знанията и учебна задача, които са поместени във връзките по-долу:  **Презентация към лекция III-4 ...** (Файл .pptx)   * Тезиси на практическо занятие III-8 * Тезиси на практическо занятие III-9 |
| **Лекция III-5: Експериментални епидемиологични проучвания. Епидемиологични проучвания и профилактика (2 ч.).** |
| Учебното съдържание на тази глава е разделена на 2 части. В първата част се разглеждат експерименталните епидемиологични проучвания. Рандомизирани клинични изпитвания, полеви изпитвания и популационни интервенционни изпитвания.  Във втората част на лекцията се разглежда връзката на епидемиологичните проучвания с профилактиката. Преморбидна профилактика. Първична профилактика - същност, стратегии на първична профилактика. Предимства и недостатъци на популационната и високорисковата стратегия за първична профилактика. Вторична профилактика. Скрининг - същност, критерии за въвеждане на дадена скринингова програма, характеристики на скриниращия тест. Третична профилактика.    Представената лекция е осигурена с презентация, тезиси на две практически занятия и примерен тест по раздела „Епидемиология“. Тези учебни елементи са поместени във връзките по-долу:  **Презентация към лекция III-5...** (Файл .pptx)   * Тезиси на практическо занятие III-10 ….. … * Тезиси на практическо занятие III-14 ….. * Примерен тест по епидемиология ... |
| |  | | --- | | **Лекция III-6: Обществено здраве - определение и основни индикатори. Заболяемост – основни понятия, източници и методи за изучаване (2 ч.).** | | От шестата лекция на лекционния курс започва нов раздел, свързан със същността на общественото здраве - определение и основни индикатори. Групово и обществено здраве - определение. Измерване и оценка на общественото здраве - основни групи индикатори и източници на данни за общественото здраве. Заболяемост – значение на изучаването на заболяемостта, източници и методи за изучаване. Основни понятия - заболяемост, периодна болестност, моментна болестност, айсберг на заболяемостта. Международна класификация на болестите.  Лекцията е осигурена с презентация, тезиси на практическо занятие, които са поместени във връзките по-долу:   * **Презентация към лекция III-6...** (Файл .pptx) * Тезиси на практическо занятие № III-11 ….. | | **Лекция III-7: Социалнозначими заболявания. Глобална тежест на хроничните неинфекциозни заболявания (2 ч.),** | | В седмата лекция се разглежда същността на понятието „социалнозначими заболявания“. Представят се основните критерии за определяне на социалната значимост на заболяванията. Рискова констелация на българското население. Тенденции на заболяемостта в света. Измерване на тежестта на заболяванията. Същност на DALYs. Сравнителна оценка на GBD 1990, 2000 и 2010. Детерминанти на общественото здраве. Социален модел на Далгрен и Уайтхед. Социални неравенства в здравето и модели за обяснение на социалните неравенства. Глобална тежест на хроничните неинфекциозни заболявания. Значимост на ХНЗ. Основни групи рискови фактори:поддаващи се на промяна поведенчески фактори и метаболични/физиологични рискови фактори. Профилактика и контрол на ХНЗ. Стратегиите на СЗО в отговор на ХНЗ. Глобалната тежест на избрани групи хронични неинфекциозни заболявания: сърдечно-съдови заболявания, диабет, ракoви заболявания.  Представената лекция е осигурена с презентация, тезиси на практическo занятиe № I-11 и № I-12 и примерен тест върху раздела „Заболяемост“. Тези учебни елементи са достъпни от връзките по-долу:  **Презентация към лекция III-7...** (Файл .pptx)   * Тезиси на практическо занятие № III-12 ….. (Файл … * Тезиси и тест - практическо занятие № III-13 ….. (Файл | | **Лекция I-8: Глобална тежест на инфекциозните заболявания (1 ч.)**. | | В тазизаключителна лекция за 3-ти семестър се разглежда глобалната тежест на заразните заболявания за общественото здраве и социално-икономическото развитие на страните в света. Глобална тежест и тенденции на ХИВ/СПИН. Глобалната стратегия на СЗО срещу ХИВ/СПИН. Глобална тежест и тенденции на туберкулозата. Стратегията на СЗО за борба с туберкулозата. Глобална тежест и тенденции на маларията.  Представената лекция е осигурена с презентация, достъпна по-долу:  **Презентация към лекция III-8...** (Файл .pptx) | | **ЧЕТВЪРТИ СЕМЕСТЪР** | | **Лекция IV-1: Демографски показатели за статика на населението (2 ч.).** | | В тази лекция за разглеждат демографските подходи за изучаване и оценка на общественото здраве. Демографски процеси и показатели - същност и класификация. Демографски показатели за статика на населението. Демографски цикъл. Брой и тенденции в числеността на населението. Структура на населението по пол и по местоживеене. Подходи за оценка на възрастовата структура на населението. Тенденции и медико-социални аспекти на застаряването на населението.  Представената лекция е осигурена с презентация и тезиси на практическо занятие № II-1, достъпни от връзките по-долу:  **Презентация към лекция IV-1...** (Файл SM-LECTURE IV-1Statika.pptx)   * Тезиси на практическо занятие IV-1 ….. (Файл … | | **Лекция IV-2: Медико-социални аспекти на раждаемостта и общата смъртност (2 ч.).** | | Първата лекция от 4-ти семестър е посветена на медико-социалните аспекти на раждаемостта и общата смъртност.Раждаемост – основни понятия за анализ на раждемостта. Тенденции на раждаемостта в света. Ситуацията в Европа. Характеристика на раждаемостта в България. Значение и валидност на данните за смъртността при оценка на нивото на общественото здраве. Определение на основните понятия при изучаване на общата смъртност. Глобални проблеми и тенденции на общата смъртност. Ситуацията в Европа. Общата смъртност в България.  Представената лекция е осигурена с презентация и тезиси на две практически занятия, достъпни от връзките по-долу:  **Презентация към лекция IV-2**... (Файл SM-LECTURE IV-2-Birth+TM.pptx)   * Тезиси на практическо занятие IV-2 ….. (Файл … * Тезиси на практическо занятие IV-3 ….. (Файл … | | **Лекция IV-3: Медико-социални аспекти на детската смъртност и средната продължителност на предстоящия живот (2 ч.).** | | В тази лекция се разглеждат медико-социалните аспекти на детската смъртност и средната продължителност на предстоящия живот. За всяко от тези явления са представени основните понятия за анализ и начините на тяхното определяне и тълкуване. Глобални проблеми на детската смъртност. Ситуацията в Европа. Характеристика на детската смъртност в България. Средна продължителност на предстоящия живот - основни понятия. Глобални проблеми на СППЖ. Ситуацията в Европа. Характеристика на СППЖ в България.  Представената лекция е осигурена с презентация, тезиси на практическо занятия № II-4 и примерен тест за раздел „Демография“, достъпни от връзките по-долу:  **Презентация към лекция IV-3**... (Файл SM-LECTURE IV-3-IM+LifeExp.pptx   * Тезиси на практическо занятие IV-4 * Тезиси и тест практическо занятия IV-5 | | **Лекция IV-4: Здравната система като социална система. Еволюция и типология на здравните системи. Здравна служба (2 ч.).** | | С тази лекция започва нов раздел „Здравна система и здравно законодателство“. Представени са определения на понятието „Здравна система“. Фундаментални цели и функции на здравната система. Три поколения реформи на здравните системи. Концепция на СЗО за оценка на дейността на здравните системи.  Здравна служба - определение, медицински и немедицински фактори за развитие, функции, организационни принципи.  Определение за понятията „здравна политика“, „здравна стратегия“ и „здравен мениджмънт“. Нива на здравната политика. Приоритети на здравната политика в развитите страни. Типология на здравните системи – характеристика на системата на държавен монополизъм, система на либерален плурализъм и здравноосигурителна система.  Представената лекция е осигурена с 3 презентация и тезиси на практическо занятия № II-6, достъпни по-долу:  **Презентация към лекция IV-4...** (Файл SM-LECTURE-IV-4-HealthSystems.pptx)   * Тезиси на практическо занятие IV-6 | | **Лекция IV-5: Законодателни основи на здравеопазването в България** **(2 ч.).** | | Петата лекция представлява въведение в същността на здравното законодателство. Разглеждат се определението, основните функции и принципи на здравното законодателство. Конституционни основи на здравното законодателство. Законодателна инициатива и видове нормативни актове – класификация и характеристика на отделните видове правни норми. Основни изисквания при издаването на нормативните актове.  Във втората част на лекцията се разглеждат основните положения на Закона за здравето като устройствен закон и основните положения на Закона за здравното осигуряване.  Представената лекция е осигурена с презентация и тезиси на практически занятия № II-7 и № II-8, достъпни по-долу:  Презентация към лекция IV-5... (Файл SM-LECTURE IV-5-Health-Law-1.pptx)   * Тезиси на практическо занятие IV-7 * Тезиси на практическо занятие IV-8 | | **Лекция IV-6: Закон за лечебните заведения. Първична здравна помощ и болнична помощ (2 ч.).** | | Шестата лекция се състои от две части. В първата част са представени основните положения на Закона за лечебните заведения. Направена е подробна характеристика на видовете лечебни заведения за извънболнична и за болнична помощ. Разглеждат се условията за създаване, регистрация и разрешение за осъществяване на дейност на лечебните Подчертана е ролята на Националната здравна карта за планирането на териториалното разпределение на лечебните заведения.  **Втората част на лекцията е посветена на първичната здравна помощ и на болнична помощ.** Разглежда се концепцията на СЗО за първичната здравна помощ и опитът на развитите страни. Основни характеристики на реформата в първичната здравна помощ в България. Болнична помощ – потребности, мисия, цел и статут на болницата, видове болнични заведения, структура и функции на болницата. Оценка на дейността на стационара.  Представената лекция е осигурена с презентация и тезиси на практически занятия № II-9, II-10 и II-11, достъпни по-долу:  **Презентация към лекция IV-6...** (Файл .pptx)   * Тезиси на практическо занятие IV-9 * Тезиси на практическо занятие IV-10 * Тезиси на практическо занятие VI-11 | | **Лекция IV-7: Глобални проблеми на репродуктивното здраве и здравето на жените. Глобални проблеми на здравето на децата (2 ч.).** | | В тази лекция са представени два изключително важни аспекта на общественото здраве – майчиното и детско здраве и здравеопазване. Подчертава се значимост на репродуктивното здраве и здравето на жените за общественото здраве. Основни детерминанти на здравето на жените. Проблемът за майчината смъртност. Причини за майчината смъртност. Ролята на СЗО за подобряване здравето на жените. Значимост на здравето на децата. Глобални тенденции на здравето на децата до 5-год. възраст. Организация на здравното обслужване на майките и децата в България.  Презентация към лекция IV-7... (Файл .pptx) | | **Лекция IV-8: Промоция на здравето - същност и развитие на концепцията за промоция на здравето. Здравно възпитание (1 ч.).** | | Заключителната лекция на двусеместриалния лекционен курс е посветена на най-актуалния проблем на общественото здраве - промоция на здравето и профилактиката на заболяванията като предпоставка за здрави индивиди и здрави общности. Разглежда се възникването и развитието на концепцията за промоция на здравето, определението и същността на понятието. Отавска харта за промоция на здравето, стратегии и принципи на промоцията на здравето. Здравно възпитание - определение, модели и принципи на здравно възпитание. Индивидуален, групов и обществен подход за здравно възпитание, класически и модерни методи и средства за здравно възпитание.  Представената лекция е осигурена с презентация и тезиси на практическо занятие № II-13, достъпни по-долу:  Презентация към лекция IV-8... (Файл .pptx)   * Тезиси на практическо занятие IV-13 | |

***Скала за оценяване на теста за семестриален изпит по дисциплината***

|  |  |  |
| --- | --- | --- |
| **Критерии за крайна оценка от електронния тест** | | |
| **Брой верни отговори** | **Съответстващ на тях %** | **Цифрова оценка** |
| **24** | **60%** | **3.00** |
| **26** | **65%** | **3.50** |
| **28** | **70%** | **4.00** |
| **30** | **75%** | **4.50** |
| **32** | **80%** | **5.00** |
| **34** | **85%** | **5.50** |
| **36 и повече** | **90% и повече** | **6.00** |